Document ID: 32003R2232

Uredba Komisije (ES) št. 2232/2003
z dne 23. decembra 2003
v zvezi z odprtjem tarifnih kvot, ki se uporabljajo za uvoz v Evropsko skupnost nekaterih predelanih kmetijskih proizvodov s poreklom iz Švice
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 3448/93 z dne 6. decembra 1993 o trgovinskih režimih, za nekatero blago, pridobljeno s predelavo kmetijskih proizvodov [1] in zlasti člena 7(2) Uredbe,
ob upoštevanju Sklepa Sveta št. 2000/239/ES z dne 13. marca 2000 o sklenitvi Sporazuma v obliki izmenjave pisem med Evropsko skupnostjo na eni strani in Švicarsko konfederacijo na drugi strani o Protokolu št. 2 k Sporazumu med Evropsko gospodarsko skupnostjo in Švicarsko konfederacijo [2] in zlasti člena 2 Sklepa,
ob upoštevanju naslednjega:
(1) Za leto 2004 se odprejo letne tarifne kvote za nekatere predelane kmetijske proizvode, predvidene v Sporazumu v obliki izmenjave pisem med Evropsko skupnostjo na eni strani in Švicarsko konfederacijo na drugi strani o Protokolu št. 2 k Sporazumu med Evropsko gospodarsko skupnostjo in Švicarsko konfederacijo, v nadaljnjem besedilu "Sporazum".
(2) Letna kvota za blago, razvrščeno v oznake KN 22021000 in ex22029010, določena v Sporazumu, je bila izčrpana. V skladu s Sporazumom naj bi se zato za leto 2004 povečala za 10 %.
(3) Uredba Komisije (EGS) št. 2454/93 z dne 2. julija 1993 o določbah za izvajanje Uredbe Sveta (EGS) št. 2913/92 o carinskem zakoniku Skupnosti [3] določa pravila za upravljanje tarifnih kvot. Primerno je določiti, da se tarifne kvote, odprte s to uredbo, upravljajo v skladu s temi pravili.
(4) Ukrepi, predvideni s to Uredbo, so v skladu z mnenjem Upravljalnega odbora za horizontalna vprašanja o trgovini s predelanimi kmetijskimi proizvodi, ki niso navedeni v Prilogi I Pogodbe -
SPREJELA NASLEDNJO UREDBO:
Člen 1
Tarifne kvote Skupnosti za uvoz predelanih kmetijskih proizvodov s poreklom iz Švice, navedenih v Prilogi, se odprejo, oproščeno dajatev od 1. januarja do 31. decembra 2004.
Za uvoz blaga, navedenega v preglednici 2 Priloge, ki presega kvoto, oproščeno dajatev, se uporablja stopnja dajatve 9,1 %.
Člen 2
Tarifne kvote Skupnosti iz člena 1 upravlja Komisija v skladu s členi 308a, 308b in 308c Uredbe (EGS) št. 2454/93.
Člen 3
Ta uredba začne veljati tretji dan po objavi v Uradnem listu Evropske unije.
Uporablja se od 1. januarja 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. decembra 2003

Labels: 3
17
18
6